EVA: 2020-3130-0035

Številka: 00714-12/2021/5

Datum: 22. 7. 2021

Na podlagi prvega odstavka 71. člena in za izvajanje tretjega odstavka 107. člena Zakona o javnem naročanju (Uradni list RS, št. 91/15 in 14/18) ter na podlagi 5. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na 87. redni seji dne 22. 7. 2021 pod točko 1.4 sprejela naslednji

S K L E P :

1. Vlada Republike Slovenije je izdala Uredbo o spremembah in dopolnitvah Uredbe o zelenem javnem naročanju ter jo objavi v Uradnem listu Republike Slovenije.
2. Vlada Republike Slovenije je naložila ministrstvom, da v roku 30 dni sporočijo Ministrstvu za javno upravo podatke o kontaktnih točkah (ime in priimek, telefonska številka, elektronski naslov), ki bodo naročnikom in gospodarskim subjektom, ki sodelujejo ali so zainteresirani za sodelovanje v postopkih javnega naročanja, zagotavljale strokovno pomoč glede vprašanj o zelenem javnem naročanju, vezanih na njihovo področje dela. Ministrstvo za javno upravo objavi seznam kontaktnih točk na svoji spletni strani najpozneje 37 dni po uveljavitvi uredbe iz prejšnje točke.

Mag. Janja Garvas Hočevar

vršilka dolžnosti generalnega sekretarja

Prejmejo:

* ministrstva
* vladne službe